stanford-oval/wikipedia huggingface dataset:
ויקטוריה ג'סטיס
ביוגרפיה

ויקטוריה דון ג'סטיס נולדה בהוליווד שבפלורידה שבארצות הברית. הוריה הם סרינה ריד וזאק ג'סטיס, אמהּ היא ילידת-ניו יורק, אך משפחתה במקור מפוארטו-ריקו. לה אחות-למחצה צעירה בשם מדיסון ריד שנולדה בשנת 1996, זאת לאחר שאמה התגרשה והתחתנה בשנית, עם אביה-החורג, מארק ריד.
היא החלה לפתח עניין במשחק לאחר שצפתה בפרסומת ילדים בטלוויזיה, ומאז החלה את דרכה בעבודות דוגמנות במיאמי והשתתפה במספר רב של פרסומות ותשדירים. את התפקיד הראשון שלה כשחקנית קיבלה וביצעה כשהייתה בת שמונה, כאשר השתתפה בפרסומת למשקה חלב בשם אובלטין.
בשנת 2003 כשהייתה בת עשר, בעקבות רצונה להתפתח בתחום המשחק, עברה יחד עם משפחתה להוליווד שבקליפורניה, זאת לאחר שקיבלה תפקיד אורחת בסדרת הדרמה הקומית "בנות גילמור". בשנת 2005 נבחנה והתקבלה למסלול תיאטרון מוזיקלי בחטיבת הביניים לאמנות ומדע מיליקן שבלוס אנג'לס.
מלבד פרסומות כלליות, כמו לדגני הבוקר Cinnamon Toast Crunch של נסטלה ולחנות הכלבו לשעבר Mervyns, ג'סטיס השתתפה בפרסומות למותגים ידועים, ביניהם מותגי ההלבשה H&M, ראלף לורן וגאפ.
קריירה > 2009–2003: ראשית הקריירה

קריירת המשחק של ג'סטיס החלה בשנת 2003, כאשר בגיל עשר גילמה תפקיד אורחת בסדרת הדרמה הקומית "בנות גילמור". לאחר הופעתה בסדרה היא הצהירה שברצונה להפוך את המשחק לקריירה, ולאור זאת עברו יחד ג'סטיס ומשפחתה באותה השנה אל לוס אנג'לס, ליבה של תעשיית הבידור. בשנת 2005 קיבלה תפקיד אורחת נוסף, הפעם בסדרת ילדים של ערוץ דיסני בשם "החיים היפים של זאק וקודי", שם גילמה את דמותה של נערה בשם רבקה המתמודדת בתחרות יופי. בהמשך השנה לוהקה לסרט דרמת מתח תלת-לשוני (בשפות אנגלית, עברית וצרפתית) של הבמאי אייבל פררה "מרי", בו שיחקה את תפקידה של ילדה צעירה בשם סטלה שמתחילה לראות חזיונות של מרים המגדלית. הקרנת הבכורה של הסרט התקיימה בפסטיבל הסרטים של ונציה לשנת 2005, ובהמשך אף הוקרן במספר פסטיבלי סרטים נוספים של שנה זו, בהם פסטיבל הסרטים הבינלאומי בטורונטו, פסטיבל הסרטים האמריקאי בדוביל ופסטיבל הסרטים הבינלאומי סן סבסטיאן.
בהמשך שנת 2005 לוהקה ג'סטיס בפעם הראשונה בחייה לתפקיד ראשי כאשר שיחקה לצד השחקנית-זמרת ג'יימי לין ספירס (אחותה הצעירה של כוכבת הפופ, בריטני ספירס,) בקומדיית המצבים "זואי 101" ששודרה בערוץ ניקלודיאון, שם גילמה מהעונה השנייה את דמותה של לולה מרטינז; תלמידה חדשה בבית הספר ששואפת להיות שחקנית. על התפקיד הראשון המשמעותי שקיבלה היא מספרת "הייתי מאושרת בטירוף; קפצתי מפה לשם וצעקתי. זה באמת היה רגע מדהים". יתר על כן השתתפה באותה השנה בשני סרטים, האחד סרט טלוויזיה בשם Silver Bells אשר מאוחר יותר נכנס לתוכנית אנתולוגיה בערוץ CBS. בשנת 2006, במקביל לצילומי הסדרה זואי 101, ג'סטיס עבדה על מספר פרויקטים; היא הצטלמה לפרק אחד בסדרת הדרמה אוורווד בתפקיד אורחת, הופיעה בסרט התיאטרלי הראשון שלה לא ידוע, שנחל כישלון כלכלי ולא התקבל בצורה יפה אצל מבקרים, וכיכבה בתפקיד שולי במותחן "The Garden", אשר זכה לביקורות שליליות.
בין השנים 2007–2008 התמקדה ג'סטיס בצילומי העונות השלישית והרביעית של "זואי 101", אם כי באמצע שנת 2007 הוציאה לאור סינגל שיווקי, הראשון שלה, שלמעשה היה גרסת כיסוי לשיר A Thousand Miles של הזמרת ונסה קרלטון. בתאריך ה-2 במאי 2008 שודר הפרק האחרון בסדרה זואי 101 בערוץ ניקלודיאון האמריקאי.
קריירה > 2013–הווה: המשך קריירת משחק ומוזיקה

ב-18 ביוני 2013 יצא לאור הסינגל הראשון שלה בתור אומנית סולו, Gold, יחד עם בי סייד בשם Shake, שיצא דרך חברת התקליטים קולומביה רקורדס. כחודש לאחר מכן, ב-12 ביולי יצא הוידאו-קליפ הרשמי לשיר דרך ערוץ ה-Vevo של ג'סטיס באתר יוטיוב.
ביוני 2013 הופיעה בתפקיד אורחת בסדרה "ביג טיים ראש", וב-11 באוקטובר התפרסמה ידיעה לפיה ג'סטיס לוהקה לתפקיד הבוגר הראשון שלה - דמותה של ההאקרית לינדי סמפסון במותחן הסייבר Eye Candy של ערוץ MTV, המבוסס על נובלה של הסופר רוברט לורנס סטיין בעלת אותו השם. אלבום הבכורה של ג'סטיס יועד לצאת במהלך שנת 2014, אולם בחודש אוגוסט של אותה השנה פורסם על ידי המגזין הפופולרי בילבורד כי ג'סטיס עזבה את קולומביה רקורדס, חברת התקליטים בה הייתה חתומה עם מספר חבריה לערוץ, ביניהן השחקנית מירנדה קוסגרוב, ושהיא כרגע "שוקלת את האופציות העומדות בפניה ומתכננת לעבוד על מוזיקה חדשה מתישהו בשנה הקרובה".
בשנת 2015 הופיעה בתפקיד אורחת בסדרת הטלוויזיה "הלוזרים", וביולי אותה השנה הופץ הסרט "רשימת פסולי הנישוק של נעמי ואיליי" בארצות הברית בלבד, קומדיה רומנטית שם כיכבה ג'סטיס בתפקיד ראשי את נעמי, בחורה שהקשר בינה לבין חבר הילדות שלה איליי עומד למבחן כאשר שניהם מתאהבים באותו הבחור. בשנת 2016 לוהקה ג'סטיס לתפקיד ג'נט וייס ברימייק הטלוויזיוני של מופע הקולנוע של רוקי בהפקת רשת FOX. סרט נוסף בכיכובה העונה לשם "המנודים" יצא בפברואר 2017, שם תשחק בפעם השלישית לצדו של השחקן אוון ג'וגיה אחרי הסרט "ספקטקיולר" והסדרה "ויקטוריוס", וכמו כן פעם נוספת בתפקיד ראשי, במקרה זה את דמותה של ג'ודי, שחוברת לחברתה החנונית מינדי במטרה לנקום במלכת בית הספר על שהשפילה אותן בפומבי.
פילנתרופיה

ג'סטיס מתנדבת, תומכת ותורמת בפרט לארבעת ארגונים להלן:
Aid Still Required למען בעיות ואנשים שנשכחו מאחור לאחר אסון טבע או משבר
American Heart Association למען הפחתת נכות ומוות כתוצאה ממחלות לב וכלי דם ושבץ
DoSomething.org למען השפעה חיובית על הסביבה
United Nations Foundation למען מטרות נרחבות - כאשר האחרון מביניהם תומך במספר מטרות במגוון תחומים, כגון נגיף ה-HIV ואיידס, ילדים, איכות הסביבה, בריאות, זכויות אדם, שלום ונשים
ב-30 בספטמבר 2010 הודיעה ג'סטיס על כוונתה להשתתף בקמפיין למען התנועה Girl Up, והראתה התרגשות רבה כשנשאלה על כך באומרה "אני כל כך מתרגשת לתמוך ב-Girl Up כדי לעזור לחולל שינוי אצל בנות שלא ניתנו להן את אותן ההזדמנויות שרובנו לוקחים כמובנות מאליהן". ב-16 בפברואר 2013 יצא השיר Girl Up, אותו כתבה ג'סטיס יחד עם הכותב והמלחין טובי גד, יחד עם ווידאו קליפ, שנוצרו לטובת אותה התנועה אשר פועלת למען בנות במדינות מתפתחות.
ביוני 2012 השתתפה בקמפיין העונה לשם "Music Make It Better" מטעם המרכז הרפואי הלאומי לילדים, בין היתר לצדם של ג'סטין ביבר והלהקה דה בנד פרי, אשר מטרתו הייתה לגייס תרומות לילדים חולים תוך הגעה למרכז הרפואי והעברת תכנים מוזיקליים ותכנים אמנותיים אחרים למען הילדים המאושפזים שם.
השפעות מוזיקליות

בשנת 2010 ג'סטיס חשפה בראיון כי היא מושפעת מוזיקלית מהאמניות פינק, שרה ברליס, בריטני ספירס, מדונה, איימי ויינהאוס ולילי אלן, ושהיא מתחברת למוזיקת מוטאון (מוזיקה המשלבת את הסגנונות אר אן בי ופופ או מקצבי גוספל והרמוניות בלדות מודרניות), ומונה את הזמרים והלהקות מייקל ג'קסון, קולדפליי, נו דאוט, הול ואוטס, קארלי סימון, בילי ג'ואל, ג'קסון פייב, אלטון ג'ון, קארן קרפנטר והביטלס כהשפעות מוזיקליות בסגנון זה. בריאיון למגזין טין ווג בשנת 2011, ג'סטיס מצהירה כי זמרים-יוצרים מעוררים בה השראה בה, ושאמה חשפה אותה לאמנים כמו ג'ים קרוצ'י, ג'יימס טיילור, הארי צ'אפין וג'וני מיטשל. בראיון נוסף ב-4 ביוני 2015 היא מונה את הזמרות דיאנה רוס ובט מידלר כזמרות עליהן גדלה.
ווקאליות

ויקטוריה ג'סטיס היא זמרת סופרן לירי-קליל ויש לה מנעד קולי של שתי אוקטבות ושני תווים מ-מי באוקטבה השלישית עד סול באוקטבה החמישית.
חיים אישיים

בשנת 2011 החלה במערכת יחסחים עם ראיין רוטמאן עד שנת 2013. לאחר מכן, החלה לצאת עם השחקן פירסון פודה, אותו הכירה על סט הצילומים של הסרט "Naomi and Ely's No Kiss List".
פילמוגרפיה > סרטים

| שנה | סרט | דמות | הערות |
| --- | --- | --- | --- |
| 2005 | When Do We Eat? | ניקי בצעירותה |  |
| 2005 | פעמוני כסף | רוז | סרט טלוויזיה |
| 2006 | הגן | הולי |  |
| 2006 | לא ידוע | הבת |  |
| 2009 | The Kings of Appletown | בטסי |  |
| 2009 | ספקטקיולר! | תמי דייסון | סרט מקורי של ניקלודיאון |
| 2010 | הילד שבכה זאב | ג'ורדן סנדס | סרט טלוויזיה |
| 2012 | הפעם הראשונה | ג'יין הרמון |  |
| 2012 | איפה אלברט? (אנ') | קארן "וורן" דה סנטיס |  |
| 2013 | מאסטר הג'ונגל | רייני | דיבוב |
| 2015 | רשימת פסולי הנישוק של נעמי ואיליי | נעמי |  |
| 2015 | תפוס ת'אגוז | לולה | דיבוב |
| 2016 | מופע הטלוויזיה של רוקי | ג'נט וייס | סרט טלוויזיה |
| 2017 | המנודים | ג'ודי |  |
| 2018 | גדול יותר | יו'גיט ויידר |  |
| 2019 | ליל קיץ | הרמוני |  |
| 2021 | הרוח החיה | קאסי | סרט של נטפליקס |
| 2021 | Trust | ברוק גטוויק |  |
| 2022 | לגימה של אהבה | לולה אלוורז | סרט של נטפליקס |
| 2023 | The Tutor | אנני |  |
| TBA | Sic |  |  |
| TBA | California King |  |  |
פילמוגרפיה > טלוויזיה

| שנה | סדרה | דמות | הערות |
| --- | --- | --- | --- |
| 2003 | בנות גילמור | ג'יל בצעירותה | תפקיד אורחת; עונה 4, פרק 3 |
| 2005 | החיים היפים של זאק וקודי | רבקה | תפקיד אורחת; עונה 1, פרק 2 |
| 2005-2008 | זואי 101 | לולה מרטינז | תפקיד ראשי; עונות 2–4; 47 פרקים |
| 2006 | אוורווד | טליה תומפסון | תפקיד אורחת; עונה 4, פרק 16 |
| 2009 | להקת האחים העירומים | בתפקיד עצמה | תפקיד אורחת; עונה 3, פרקים 8, 11 |
| 2009-2011 | iCarly | שלבי מרקס / טורי וגה | תפקיד אורחת; עונה 2, פרק 20, עונה 4, פרק 11 |
| 2009 | טרו ג'קסון | ויויאן | תפקיד אורחת; עונה 1, פרק 22 |
| 2010 | היחידה | אריס פיירי | תפקיד אורחת; עונה 1, פרק 15 |
| 2010-2013 | ויקטוריוס | טורי וגה | תפקיד ראשי; עונות 1–4; 56 פרקים |
| 2010-2015 | הפינגווינים ממדגסקר | סטייסי (קול) | תפקיד אורחת; עונה 2, פרק 8, עונה 3, פרק 29 |
| 2013 | ביג טיים ראש | בתפקיד עצמה | עונה 4, פרק 6 |
| 2015 | איי קנדי | לינדי סמפסון | תפקיד ראשי; 11 פרקים |
| 2015 | הלוזרים | אמנדה | תפקיד אורחת; עונה 2, פרקים 7–8 |
| 2016 | המדריך לגבר | רמונה מילר | תפקיד אורחת; עונה 1, פרקים 9, 13 |
| 2017 | תוכנית אבא | סופיה | תפקיד אורחת; עונה 2, פרק 1 |
| 2018 | רובוט צ'יקן | סטודנטית (קול) | תפקיד אורחת; עונה 9, פרק 10 |
| 2018 | מלכת אמריקה | היילי וילסון | תפקיד אורחת; עונה 1, פרקים 1–2 |
| 2018 | אמא אמריקאית | הרפר | תפקיד אורחת; עונה 3, פרק 8 |
| 2020 | The Real Bros of Simi Valley | קורטני אינגלס | 4 פרקים |
ישראל בידור

| --- | --- |

 נתונים כלליים
 מייסדים:  דוד ושלמה סער
 תקופת הפעילות:  13 בספטמבר 2019 – הווה (5 שנים)
 משרד ראשי:  גליל ים, ישראל
 שליטה בחברה:  דוד ושלמה סער
 מוצרים עיקריים:  תוכן ומדיה לפלטפורמות המדיה החברתית
 מנכ"ל:  שלמה סער, דוד סער
 
ישראל בידור פועל תחת החברה Z platform, המפרסמת תכנים בנושאי בידור ורכילות ברשתות החברתיות. בבעלות החברה, העמודים ישראל בידור, PUSH‏, ישראל בידור גיימינג, ישראל בישול, ישראל מיוזיק, ישראל ביזנס וישראל ספורט. לחברה ישנם ערוצי אינסטגרם, טיקטוק ויוטיוב בעלי מיליוני עוקבים.
ביקורת

בנוסף לביקורת אשר הושמעה לגבי מאגר המידע שנאסף בתהליך ההצבעה לנבחרי השנה, הושמעה ביקורת נרחבת במספר כלי תקשורת על הנטייה של עמודי הקבוצה לטובת מחנה הימין הפוליטי בישראל.
במהלך כהונתה של ממשלת בנט-לפיד, נטען כי העמוד מרבה להעלות תכנים חיוביים הקשורים לראש האופוזיציה בנימין נתניהו ומשפחתו. במבצע שומר החומות ובמלחמת חרבות ברזל, הושמעה ביקורת כלפי העמוד בעקבות פרסומים לאומניים, בין השאר נגד דעות המזוהות עם השמאל הפוליטי בישראל.
העמוד נוהג לבקר מפורסמים המשמיעים ביקורת נגד ישראל, לרוב בתוספת קריאה לפעולה. בין המקרים הבולטים: השחקנית מיה לנדסמן, השחקנית נטלי פורטמן והזמרת הבריטית דואה ליפה. בתגובה לטענות, מייסד העמוד דוד סעד הצהיר כי: ”הגוף עצמו לא קשור לפוליטיקה, אין אצלנו ימין, שמאל או מרכז”.
ביקורת הושמעה בהארץ על כך שהעמוד פועל בעקיפין להלבנת מעשיו לכאורה של הזמר אייל גולן בפרשת משחקי חברה.
בעקבות מלחמת חרבות ברזל, החל העמוד לפרסם חדשות כזב בנושא המלחמה, ביניהן - כתבה הטוענת כי השחקנית מאיסה עבד אלהאדי שוחררה ממעצרה (אליו נכנסה בעקבות תמיכה בארגון הטרור חמאס ומתקפת הפתע על ישראל) על ידי ערפאת טאהא, שופט בית המשפט המחוזי בנצרת. בפועל, אלהאדי הועברה מבית המעצר בו שהתה, למעצר בית. לאחר פרסום ידיעה זו, בוקר העמוד על ידי יוצר התוכן דני בולר, שביקש מהעמוד להפסיק ללבות שנאה בקרב עוקביו. כמה דקות לאחר מכן נמחקה הכתבה.
דיסקוגרפיה > אלבומי אולפן

שרים למדינה (2024)
דיסקוגרפיה > סינגלים

"תנו לגדול בשקט" - נועה קירל, עמיר בניון, נסרין קדרי ונוספים (2020)
"יש בי אהבה" - בנימין נתניהו ועדן בן זקן (2020)
"שושנים עצובות" - עדן חסון ויסמין מועלם (2021)
"תפילה" - זהבה בן ונוספים (2021)
"מילה טובה" - רמי קליינשטיין ועדן בן זקן (2023)
"שירו של שפשף" - אליאב זוהר וליהי טולדנו (2024)
"עם בליוובל" - עדן בן זקן והתקווה 6 (2024)
"חתולים שחורים" - איל גולן וסטטיק (2024)
"היא בדיוק כמוני" - נועה קירל ושירי מימון (2024)
"ביחד ננצח" - ליאור נרקיס ואברהם טל (2024)
"אלבבאלה" - אנה זק וכפיר צפריר (2024)
"אין לאן לברוח" - איתי לוי ואגם בוחבוט (2024)
"אין כמו בבית" - שרית חדד ואושר כהן (2024)
"איזה דבר" - שרק ואלקנה מרציאנו (2024)
הערות שוליים

↑  ישראל בידור מתרחבת: כמה תשקיע בערוץ החדשות שרכשה?, באתר אייס, 6 ביולי 2022
↑  אשר לו 1.2 מיליון עוקבים
↑  הצעיר מאחורי עמוד ״ישראל בידור״ נחשף, באתר ‏מאקו‏, 19 בינואר 2019
1 2   רתם איזק, כיצד הפך דוד סער לאימפריית הרכילות הכי חזקה בסביבה?, באתר הארץ, 10 ביוני 2020
↑  לינוי משעלי,'"`UNIQ--nowiki-00000006-QINU`"'‏כשעמיר בניון פגש את נועה קירל: אמני ישראל ונשיא המדינה בחידוש מרגש, באתר "סרוגים", 3 בנובמבר 2020
↑   ישראל בידור והמפורסמות - אסור לשתוק, סרטון  באתר יוטיוב
↑  דורית מזרחי,'"`UNIQ--nowiki-00000009-QINU`"'צפו: הדואט של נתניהו ועדן בן זקן, באתר כאן – תאגיד השידור הישראלי, 10 בדצמבר 2020
↑  אביחי דלאל,'"`UNIQ--nowiki-0000000B-QINU`"'"ישראל בידור" בהפקת ענק למימונה: לא תאמינו כמה זה עלה, באתר אייס, 1 באפריל 2021
↑  לרגל יום הזיכרון: יסמין מועלם ועדן חסון מחדשים את "שושנים עצובות", באתר ‏מאקו‏, 11 באפריל 2021
↑  קשת ברגסון,'"`UNIQ--nowiki-0000000E-QINU`"'‏הלהיט של חנוכה: סטטיק ובנאל בשיר חדש לחג, באתר "סרוגים", 25 בנובמבר 2021
↑  יובל בגנו,'"`UNIQ--nowiki-00000010-QINU`"'‏למען שינוי התפיסה בישראל: אירוע אופנה לאנשים עם מוגבלויות התקיים בתל אביב, באתר מעריב אונליין, 22 במאי 2022
↑  ליאת רון‏, סיקור חיובי? המשטרה חוקרת את קשרי "ישראל בידור" עם משרדי ממשלה, באתר וואלה, 4 בפברואר 2025
↑  צליל הופמן, ‏גוללת ומוצאת ומתבריינת מושלם, באתר ‏מאקו‏, 31 במאי 2020
↑  הלם הלם הלם: נתניהו הוא פוליטיקאי השנה? | אהרון גבע מתפלא: איך מכל הפוליטיקאים, דווקא בנימין נתניהו נבחר לפוליטיקאי השנה של "ישראל בידור"? | By מהצד השני עם גיא זהר | Facebook, נבדק ב-2023-11-15
↑  ספי קרופסקי, בידור, עלק: אג'נדה לאומנית וקיצונית במסווה של חדשות בידור, באתר בידור, עלק: אג'נדה לאומנית וקיצונית במסווה של חדשות בידור - טיים אאוט, ‏2021-07-08
↑  איתמר רונאל,'"`UNIQ--nowiki-00000014-QINU`"'‏רדיפת השמאלנים הגיעה גם לעמודי הבידור, באתר ‏מאקו‏, 18 במאי 2021
↑  adi oz, ישראל בידור: זאת לא פטריוטיות, זאת מסחטת לייקים מסוכנת, באתר ישראל בידור: זאת לא פטריוטיות, זאת מסחטת לייקים מסוכנת | מגזין את, ‏2021-05-19
↑  Instagram, www.instagram.com
↑  Instagram, www.instagram.com
↑  Instagram, www.instagram.com
↑   הדר חזן, השאלה "האם היית יוצאת עם אייל גולן" היא כל מה שבעייתי ביחס לנערות בישראל, באתר הארץ, 14 בדצמבר 2022
↑  הדר חזן ואיתמר קציר מהארץ, שמתם לב?, באתר טיקטוק, ‏21 בדצמבר 2022
↑  Instagram, www.instagram.com
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| כלכלה | ביזפורטל • גלובס • כלכליסט • TheMarker |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | • תיק דבקה • WDG • ONE • GoGay |  |
כשל אטימולוגי

כשל אטימולוגי הוא כשל לוגי בו מניחים שמשמעותה הנוכחית של מילה חייבת להתאים למשמעותה ההיסטורית או למקורה האטימולוגי. זוהי תפיסה מוטעית, שכן מילים רבות משנות את משמעותן, השימוש בהן והקונוטציות שלהן לאורך הזמן.
היסטוריה

ביוון העתיקה, פילוסופים כמו אפלטון וסוקרטס עסקו בחקר משמעותן האמיתית של מילים, מתוך אמונה שקיים קשר מהותי בין המילה לבין מה שהיא מייצגת. גישה זו ניכרת בדיאלוגים כמו "קרטילוס" של אפלטון, שבו נדונה השאלה האם שמות ניתנים באופן טבעי או שרירותי. [3] [4]
בדומה לכך, בקרב המלומדים הוודים בהודו העתיקה, הייתה תפיסה שהמילים בסנסקריט, במיוחד אלו שבטקסטים הקדושים, נושאות משמעות פנימית עמוקה הקשורה למבנה הפונולוגי שלהן. הם האמינו שהבנת האטימולוגיה של המילים יכולה לחשוף אמיתות רוחניות ופילוסופיות.
בימינו, ניתן למצוא את הכשל האטימולוגי בטיעונים של טהרני שפה, המנסים לשמר את המשמעויות המקוריות של מילים ומתנגדים לשינויים בשפה. הם עשויים לטעון שמשמעותה הנוכחית של מילה אינה "נכונה" אם היא סוטה ממשמעותה ההיסטורית, תוך התעלמות מהעובדה שהשפה היא מערכת דינמית המתפתחת עם הזמן.
חשוב להבין שהמשמעות של מילים משתנה עם הזמן, והסתמכות על האטימולוגיה בלבד כדי לקבוע את משמעותן הנוכחית עלולה להוביל לפרשנויות שגויות. השפה היא כלי תקשורת חי ומתפתח, והמשמעויות של מילים נקבעות על פי השימוש הרווח וההקשר התרבותי הנוכחי.
הערות שוליים

↑  Sihler, Andrew (2000). Language History. Amsterdam studies in the theory and history of linguistic science. Series IV, Current issues in linguistic theory. Vol. 191. Amsterdam/Philadelphia: John Benjamins Publishing. pp. 131–133. ISBN 90-272-3698-4.
↑  Wilson, Kenneth G. (1993). "Etymological Fallacy". The Columbia Guide to Standard American English.
דב אלבוקרק

| --- | --- |

 לידה:  11 בדצמבר 1966 (בן 58) טורקיה
 לימודי רפואה:  אוניברסיטת תל אביב
 התמחות:  רפואת ילדים ומינהל רפואי
 תפקידים:  קצין רפואה אוגדת איו"ש (סגן אלוף)  סגן מנהל בית-חולים בילינסון  ראש ענף מיון רפואי ורפואה תעסוקתית (סגן אלוף)  מפקד רפואה פיקוד מרכז (אלוף-משנה)  עוזר רפואי למנכ"ל משרד הבריאות  מנהל מרכז רפואי שיקומי רעות תל אביב  סגן מנהל מרכז רפואי רבין  סמנכ"ל וראש חטיבת הרפואה, מאוחדת
 
דב אלבוקרק (נולד ב-11 בדצמבר 1966) הוא רופא ישראלי המומחה ברפואת ילדים ומינהל רפואי ומכהן כסמנכ"ל וראש חטיבת הרפואה בקופת חולים מאוחדת משנת 2022 ואחד מחברי ועדת סל התרופות. לשעבר מנהל מרכז רפואי שיקומי רעות תל אביב, מפקד רפואה של פיקוד מרכז בצה"ל בדרגת אלוף-משנה, סגן מנהל מרכז רפואי רבין, עוזר רפואי למנכ"ל משרד הבריאות.
ביוגרפיה

דב אלבוקרק נולד באיסטנבול שבטורקיה, לד"ר מואיז אלבוקרק, רופא משפחה, וסוזי אלבוקרק, מזכירה רפואית. ועלה לישראל בשנת 1970.
בשנים 1980–1984, בהיותו תלמיד תיכון, שיחק אלבוקרק כדורסל בקבוצות הנערים והנוער של מכבי תל אביב.
בשנת 1984 החל לימודי רפואה במסגרת העתודה האקדמית בפקולטה לרפואה באוניברסיטת תל אביב ואת שנת הסטאז' ביצע במרכז הרפואי אסף הרופא, בשנים 2010-2011 למד ניהול מערכות בריאות (MHA) באוניברסיטת בן-גוריון בנגב.
ביוגרפיה > קריירה רפואית וניהולית

בשנת 2002 התמחה אלבוקרק ברפואת ילדים במרכז שניידר לרפואת ילדים ושימש שם כרופא ילדים בכיר. לאחר מכן החל לשמש כסגן מנהל בית החולים בילינסון, ובשנת 2007 החל התמחות-על במנהל רפואי בבילינסון.
בשנים 2013–2014 היה עוזר רפואי למנכ"ל משרד הבריאות דאז פרופסור רוני גמזו וריכז את הסדרת פרויקט שיתוף מידע (אופק) ואת תחום השיקום הרפואי, ועמד בראש ועדה לבחינה של פריסת אמבולנסים ממוגני הירי ביהודה ושומרון.
בין השנים 2014–2020 כיהן כמנהל בית החולים השיקומי רעות בתל אביב והוביל את סינוף בית החולים לאוניברסיטת תל אביב. בתקופה זאת הוביל את סינוף בית החולים לאוניברסיטת תל אביב, הרחיב את תוכניות ההתמחות לרופאים ושיתופי הפעולה האקדמיים בכלל הסקטורים הרפואיים, הרחיב וחיזק את מערכי השיקום לצעירים וקשישים, הקים את מכון רעות למחקר ופיתוח ואת שילוב הטכנולוגיות המתקדמות בתהליכי השיקום, הרחיב את המערך האמבולטורי, שיפר ושידרג את מודלי ההתקשרות של בית החולים עם קופות החולים, הוביל תהליך תכנון של קמפוס בית החולים השיקומי החדש ומיצב את רעות כבית חולים שיקומי מוביל.
בשנים 2020–2021 שימש כסגן מנהל המרכז הרפואי רבין ועמד בראש ועדת האתיקה הרפואית וועדת ההשתלות במרכז הרפואי.
החל מינואר 2022 מכהן ד"ר אלבוקרק כסמנכ"ל וראש חטיבת הרפואה במאוחדת. במסגרת תפקידו מוביל את תחומי הליבה הרפואיים של הקופה.
ביוגרפיה > שירות צבאי

דוקטור אלבוקרק שירת בחיל הרפואה וסיים את שירותו הצבאי בדרגת אלוף-משנה. במהלך שירותו הצבאי ביצע תפקידים רבים, ובהם:
2004-2006 קצין רפואה אוגדתי של אוגדת יהודה ושומרון. במסגרת זאת הוביל את המענה הרפואי אל מול הטרור הפלסטיני וחיזק את השילוביות עם כוחות ההצלה האזרחים ואל מול חיל האוויר.
2007-2010 ראש ענף מיון רפואי ורפואה תעסוקתית קידם דיגיטציה של ספר הפרופילים הרפואיים, יזם והוביל תהליכי שיתוף מידע רפואי בין קופות החולים לצה"ל בנוגע למועמדים לשירות ביטחון.
2010-2013 שירת כמפקד רפואה פיקודי של פיקוד מרכז בדרגת אלוף-משנה.
בשנת 2013, השתתף אלבוקרק במשלחת ההצלה של צה"ל לפיליפינים, לאחר אסון הטייפון יולנדה. הוא ניהל את מערך הילדים בבית חולים שדה של חיל הרפואה, במסגרתו טופלו כ-850 ילדים.
חיים אישיים

אלבוקרק הוא תושב הוד השרון. נשוי לעורכת הדין דורית גרכט אלבוקרק, לשעבר מנכ"לית איקון מחקרים קליניים ישראל, ואב לשלושה בנים.
פרסים

פרס ראש אכ"א למצוינות (2013).
פרס ראש אט"ל לפרויקט טכנולוגי (2012) על פרויקט שיתוף מידע רפואי בין קופות החולים לצה"ל.
פרס ראש אט"ל לצוות שיפור מצטיין (2004).
פרס למחקר מצטיין, החברה הישראלית לפדיאטריה קלינית (2003).
מדריך מצטיין בבית הספר לרפואה ע"ש סאקלר באוניברסיטת תל אביב (2003).
חברות בפורומים מקצועיים

חבר במועצה הלאומית לשיקום בין השנים 2015-2020.
חבר במועצה הלאומית לגריאטריה בין השנים 2015-2020.
חבר בוועד איגוד מנהלי בתי חולים בהסתדרות הרפואית. בין השנים 2020-2021
חבר בוועדת הביקורת ובאסיפה הכללית של מכון לואיס.
חבר בוועד המנהל של תוכנית ענבר.
הערות שוליים

1 2  מערכת-חדשות אפס שמונה, ד"ר דב אלבוקרק מונה לסמנכ"ל הרפואה במאוחדת, באתר חדשות אפס שמונה 08, ‏2022-01-02
↑  מערכת האתר, שרי הבריאות והאוצר מינו את ועדת סל התרופות לשנת 2023, באתר E-med.co.il | ערוץ החדשות הרפואיות של ישראל, ‏2022-09-15
↑  אביחי חיים‏, תקציב של 650 מיליון שקלים לוועדת סל התרופות לשנת 2025: "אתגרים רבים והחלטות גורליות לפניה", באתר וואלה, 4 בנובמבר 2024
↑  אורלי הררי, שרי הבריאות והאוצר מינו את ועדת סל התרופות לשנת 2023, באתר www.inn.co.il, ‏15.09.22
1 2 3 4 5  גלית יצחק-אוגנוב,'"`UNIQ--nowiki-00000001-QINU`"'מנהל חדש במרכז הרפואי-שיקומי רעות, באתר News1 מחלקה ראשונה, 31 באוגוסט 2014
↑  מכבי אלקטרה ת"א עשתה פורים שמח לילדים, באתר Maccabi Tel Aviv Basketball Club
↑  hila, ד"ר דב אלבוקרק, מנהל בית החולים, מסיים את תפקידו | בית חולים שיקומי רעות ת"א, באתר Reuth, ‏2020-10-08
↑  ניצן פינקו,'"`UNIQ--nowiki-00000007-QINU`"'"התפקיד שלנו כרופאי ילדים לא מסתכם בטיפול בהם כשהם חולים", באתר ynet, 2 בדצמבר 2024
↑  שלמה פיוטרקובסקי, קצין רפואה ראשי: למד"א אין תחליף, באתר www.inn.co.il, ‏28.05.13
↑  מפקד חדש ליחידת הרפואה של פיקוד מרכז, באתר www.inn.co.il, ‏15.08.13
↑  אודות מכון לואיס, באתר lewis.org.il
דב אלבוקרק בפיליפינים
ביקור מכבי תל אביב בבית החולים בניהולו של אלבוקרק
שיאי אירופה באתלטיקה

שיאי אירופה באתלטיקה מאושרים על ידי התאחדות האתלטיקה הבינלאומית והתאחדות האתלטיקה האירופית, והם כוללים את רשימת התוצאות הטובות ביותר (שיא) שהושגו אי־פעם במקצועות האתלטיקה, על ידי אתלטים אירופאים.
שיאי אירופה באצטדיון

עדכני ל-26 באוגוסט 2024
שיאי אירופה באצטדיון > ריצות והליכות > שיאי נשים במרוצי כביש

בשנת 2011, התאחדות האתלטיקה הבינלאומית קבעה כי שיאי נשים במרוצי כביש יוכרו רק בריצות בהשתתפות נשים בלבד. ההחלטה עוררה מחאה בעיקר בבריטניה, מפני שהיא גרמה לכך ששיאה של פאולה רדקליף בריצת מרתון מ-2003 לא יוכר, ובמקום תוכר תוצאה שהיא קבעה ב-2005. בעקבות זאת, בחודש נובמבר אותה שנה החליטה התאחדות האתלטיקה הבינלאומית על הכרה בשני סוגים של שיאים: אחד בריצות בהן גברים ונשים מוזנקים באותו הזמן ומתחרים ביחד (Mixed Gender) והשני בריצות בהן נשים רצות לבד (Women Only).
שיאי אירופה באצטדיון > מקצועות השדה

עדכני ל-12 באוקטובר 2020
| מקצוע | שיא אירופה באתלטיקה לגברים> תוצאה | שיא אירופה באתלטיקה לגברים> אתלט | שיא אירופה באתלטיקה לגברים> מדינה | שיא אירופה באתלטיקה לגברים> תאריך ומקום | שיא אירופה באתלטיקה לגברים> ס | שיא אירופה באתלטיקה לנשים> תוצאה | שיא אירופה באתלטיקה לנשים> אתלטית | שיא אירופה באתלטיקה לנשים> מדינה | שיא אירופה באתלטיקה לנשים> תאריך ומקום | שיא אירופה באתלטיקה לנשים> ס |
| --- | --- | --- | --- | --- | --- | --- | --- | --- | --- | --- |
| קפיצה לגובה | 2.42 מטר | פטריק שברג | שוודיה שוודיה | סטוקהולם, 1987 |  | 2.09 מטר | סטפקה קוסטדינובה | בולגריה בולגריה | רומא 1987 |  |
| קפיצה לגובה | 2.42 מטר | בודן בונדרנקו | אוקראינה אוקראינה | ניו יורק, 2014 |  | 2.09 מטר | סטפקה קוסטדינובה | בולגריה בולגריה | רומא 1987 |  |
| קפיצה לרוחק | 8.86 | רוברט אמיין | ברית המועצות ברית המועצות | טסחקאזדור, 1987 |  | 7.52 מטר | גלינה צ'יסטייקובה | ברית המועצות ברית המועצות | לנינגרד, 1988 |  |
| קפיצה במוט | 6.26 מטר | ארמנד דופלנטיס | שוודיה שוודיה | פולין 2024 |  | 5.06 מטר | ילנה איסינבייבה | רוסיה רוסיה | ציריך, 2009 |  |
| קפיצה משולשת | 18.29 מטר | ג'ונתן אדוארדס | בריטניה בריטניה |  |  | 15.50 מטר | אינסה קראבץ | אוקראינה אוקראינה | גטבורג, 1995 |  |
| הדיפת כדור ברזל | 23.06 | אולף טימרמן | מזרח גרמניה מזרח גרמניה | חאניה, 1988 |  | 22.63 מטר | נטליה ליסובסקאיה | ברית המועצות ברית המועצות | מוסקבה, 1987 |  |
| הטלת כידון | 98.48 מ' | יאן זלז'ני | צ'כיה צ'כיה | ינה 1996 |  | 72.28 מ' | בארבורה שפוטאקובה | צ'כיה צ'כיה | שטוטגרט 2008 |  |
| זריקת דיסקוס | 74.35 מ' | מיקולאס אלקנה | ליטא ליטא | רמונה, 2024 |  | 76.80 מ' | גבריאלה ריינש | מזרח גרמניה מזרח גרמניה | נאובראנדבורג 1988 |  |
| יידוי פטיש | 86.74 מ' | יורי סדיך | ברית המועצות ברית המועצות | שטוטגרט 1986 |  | 82.98 מ' | אניטה ולודרצ'יק | פולין פולין | ורשה 2016 |  |
| קרב שבע (נשים) |  |  |  |  |  | 7032 נק' | קרולינה קלופט | שוודיה שוודיה | אוסקה 2007 |  |
| קרב עשר (גברים) | 9126 נק' | קווין מאייר | צרפת צרפת | טולאנס, 2018 |  |  |  |  |  |  |
שיאי אירופה באולם

עדכני ל-4 בפברואר 2025